open-index/open-wikipedia-markdown huggingface dataset:
Ramón J. Sender

**Ramón José Sender Garcés**, conoixito como **Ramón J. Sender** (Chalamera, Cinca Baixa, Uesca, 3 de febrero de 1901 - San Diego, California, Estaus Unius, 16 de chinero de 1982), estió un escritor, dramaturgo y novelista aragonés.

Fillo de terratenients acomodatos (a suya mai yera mayestra y o suyo pai secretario de concello), pasó a suya nineza en os lugars aragoneses de Chalamera, Alcoleya de Cinca y Taust, do o suyo pai treballaba.

A o tema d'a Guerra civil espanyola adedicó obras como: *Contraataque* (1938), *El rey y la reina* (1947), *Los cinco libros de Ariadna* (1957) y *[[Réquiem por un campesino español]]* (primero impreso como *Mosén Millán* en 1953, y dimpués con o títol definitivo en 1960), asínas como as zagueras tres novelas de su chenealochía *[[Crónica del alba (novela)|Crónica del alba]]* (1943), que ye tamién una novela autobiografica y de compromís politico d'un mesache que se diz José Garcés (o nombre completo de Ramón J. Sender yera Ramón José Sender Garcés).

## Bibliografía
* Eugenio Monesma: *Miradas de una vida* Biografía de Sender en Dvd. Duración: 1 Hora. Huesca 2001. Pyrene Pv Sl.

*  ''El lugar de Sender'' en o Centro Virtual Cervantes.
*  Biografía y obra de Sender.
*  Portal d'o Centro de Estudios Senderianos d'o Instituto de Estudios Altoaragoneses.
Teoría de conchuntos

A **teoría de conchuntos** ye una división d'as Matematicas que estudia os conchuntos. O primer estudio formal sobre o tema fue realizato por o matematico alemán Georg Cantor, Gottlob Frege y Julius Wilhelm Richard Dedekind en o sieglo XIX y dimpués reformulata por Zermelo.

O concepto de conchunto ye intuitivo y poderba definir-se como una "colección d'obchectos"; asinas que, se puet parlar d'un conchunto de personas, ciudaz, gafas, lapicers u d'o conchunto d'obchectos que bi ha en un inte dencima d'una mesa. Un conchunto ye bien definito si se sape si un determinato elemento perteneixe u no a lo conchunto. O conchunto d'os boligrafos azuls ye bien definito, porque en veyer un boligrafo se puet saper si ye azul u no. O conchunto d'as personas altas no ye bien definito, ya que en veyer una persona, no siempre se puet decir si ye alta u no, u puet haber-ie distintas personas, que opinen si ixa persona ye alta u no'n ye. En o sieglo XIX, seguntes Frege, os elementos d'un conchunto se definiban nomás por una u atra propiedat. Actualment a teoría de conchuntos ye bien definita por o sistema ZFC. Manimenos, contina estando prou conoixita la definición que publicó Cantor:
Pietro lo Gran (desambigación)

**Pietro lo Gran** puet estar:
***[[Pietro lo Gran]]** u Pietro III d'Aragón.
***[[Pietro lo Gran de Rusia|Pietro lo Gran]]** u Pietro I de Rusia.
Eneko Fernández de Garayalde

**Eneko Fernández de Garayalde Jiménez**, naixito de Zaragoza o 26 de mayo de 1984, mas conoixito como **Eneko** ye un futbolista aragonés hue retirau y que chugaba de centrocampista. O suyo zaguer equipo estió o Club Deportivo Tudelano en a Segunda división B.

## Vinclos externos
*  Ficha en BDFutbol
Ilesia Grecocatolica

**Ilesia Grecocatolica** ye un termin que fa referencia a las ilesias con liturchia y rito griego pero que admeten l'autoridat d'o Papa de Roma. Son ilesias escallatas d'a Ilesia Ortodoxa en diferents intes d'a historia, a sobén son conoixitas como "ilesias uniatas" u "ilesia uniata", termin que s'aplica sobre tot a las ilesias greco-catolicas d'os países eslaus.

## Orichen
Entre os ortodoxos d'os países rutens se producen conversions a lo calvinismo y lo catolicismo, lo que fa que en 1596 se reuna una asemblea d'o clero en Brest-Litovsk en a que deciden acceptar l'autoridat d'o Papa de Roma pero conservando o rito bizantín. L'asemblea de 1596 de clero ortodoxo y de fidels proclama a unión con a ilesia catolica. D'os ueito bispes se n'oposan dos, pero no son tenitos en cuenta por o metropolitano de Kiev. Amaneixe una ilesia uniata que reconoixe l'autoridat d'o Papa pero mantién o rito bizantín, dito tamién griego.

En 1620 o patriarca de Costantinoble consagra un metropolitano en Kiev y tamién bispes d'a ilesia ortodoxa orichinal. O rei de Polonia se vei obligato a reconoixer-los en 1632, d'una manera que bi ha dos hierarquías paralelas, a ortodoxa y a "uniata". O nuevo metropolitano Per Mohila encomienza una nueva "contrarreforma" ortodoxa.

En 1649 os rutens de l'Alta Hongría, actual Rutenia Subcarpatica fundan una ilesia uniata.

En Transilvania amaneixerá a Ilesia Uniata d'Alba Iulia en 1698.

O Imperio Ruso s'esforzará por reintegrar as ilesias uniatas d'os ucranians en a ilesia ortodoxa dica baixo amenaza asinas como va ganando territorios a costa d'os polaco-lituanos. En Galitzia os ucranians podrán mantener-sen en a Ilesia Uniata por estar baixo sobiranía austriaca y no rusa. En 1946 Stalin fará con a Ilesia Uniata o mesmo que facioron os zars, de modo que dimpués d'a segunda guerra mundial os gobiernos sovietico, rumano y checoslovaco adscribioron as ilesias uniatas a la ilesia ortodoxa. En as zagueras decadas han estato reconstruitas china chana.

## Causos
En a rechion francesa de Corcega existe la localidat de Cargèse, a on bels griegos emigraron cuan os otomanos presionaban a los griegos d'o Peloponeso ; que trayioron con els a suya relichion.
César Láinez

**César Láinez Sanjuán** (Zaragoza, Aragón, 4 d'abril de 1977), ye un exfutbolista y entrenador aragonés. O suyo puesto yera en o campo yera de portero. Dimpués d'a suya retirada continó relacionau con o fútbol y estió entrenador de porteros en o CD La Muela y a SD Huesca y entrenador d'o Deportivo Aragón, antimás d'aparixer como comentarista esportivo en Aragón Radio.

## Vinclos externos
* Ficha en BDFutbol
Jorge Zaparaín

**Jorge Zaparaín Sanz** (Zaragoza, Provincia de Zaragoza, Aragón, 26 d'abril de 1984), ye un futbolista aragonés. Chuga de portero y o suyo actual equipo ye a Sociedad Deportiva Huesca d'a Segunda división B.

## Clubes

## Vinclos externos
*  Ficha en BDFutbol
*  Ficha en Transfermarkt
Monoteísmo

O **monoteísmo** (d'o griego μόνος "unico" y θεός "dios") ye a creyencia en un Dios unico, a sobén con os dons d'a omnisciencia, omnipotencia y omnipresencia. En a mitolochía echipciana antiga ya se practicaba o monoteísmo baixo lo dios solar Atón instaurato por o faraón Amenhotep IV (dimpués dito Akhenatón, *"qui fa goyo a Atón"*). Hue lo día o concepto gosa estar dominato por as relichions abrahanicas y se contraposa a atras tradicions como lo politeísmo u o panteísmo. Ista contraposición hue ye pacifica, eencara que historicament as relichions monoteístas han perseguito (a vegatas con muita violencia) a las relichions politeístas.

Atamas d'a definición d'o termin, bellas relichions pueden incorporar variacions sobre a unicidat d'a divinidat. A mayoría de cristianos aceptan o concepto d'a Santisma Trinidat en o cual Dios se troba englobato en tres personalidaz (*o pai, o fillo y o esprito santo*), encara que ta bels cristianos en bellas ilesias protestants ixo ye equivalent a acceptar a existencia de tres dioses diferents. Tamién os catolicos veneran a los Santos que pueden interceder con Dios por os humans, feito que condenan as diferents ilesias protestants y que historicament comportó luitas violentas entre catolicos y protestants, que gosaban acusar a los catolicos d'idolatría por a suya acceptación d'os santos.

Bellas relichions monoteístas actuals (en orden d'aparición) son:
* Chudaísmo.
* Cristianismo.
* Zoroastrismo.
* Islamismo.
* Fe bahá'í.

## Monoteísmo en o chudaísmo

O chudaísmo estió historicament a primera relichión que practicaba claraemnt o monoteísmo, encara que en a Biblia amanixen chicoz repuis d'o politeísmo anterior d'os chudieus. Con o monoteísmo o chudaísmo fa amanixer amás un concepto mesianico, en considerar que nomás existe que un solo Dios, que ye o creyador de tot l'Universo con a suya materia y que iste Dios ha esleyiu a o pueblo chudieu ta revelar-li a verdat que se troba contenita en os Diez Mandamientos y en as tablas d'a lei que Moisen recibió de Dios en o mont Sinaí ta transmitir-las a o suyo pueblo. Istas leis se desarrolloron dimpués en a Torah (ye decir, en l'Antigo Testamento d'a Biblia).

## Se veiga tamién
* Politeísmo.
Materialismo

O termin **materialismo** designa una disposición d'o esprito que consiste en servir-se d'a realidat tanchible u "materia" como base d'o saper y o conoiximiento y, por extensión, d'una visión d'a vida.

## Historia
O termin fue inventato per Leibniz en 1702 y ye reivindicato por primera vegata por La Mettrie en 1748. Manimenos, dende un punto d'anvista retrospectivo, os primers materialistas estioron bels filosofos de l'antigüidat: Heraclito, Democrito, Leucipo, Diochenes d'Apolonia, Epicuro y Lucrecio. A filosofía tradicional ha redueito mientres muito tiempo lo materialismo d'os filosofos de l'antigüidat a cuestions de pura fisica, como por eixemplo sobre a continuidat d'a materia: bi ha grans de materia? os atomos evolucionan en o vueito?...

Manimenos, consultando Diochenes Laerzi, se compreba que as obras escritas por os pensadors materialistas de l'antigüidat son mas bien obras d'etica: asinas, dende l'antigüidat, os materialistas pedrican o emplego d'a materia u d'a realidat tanchible como base fundamental ta esplanicar os fenomenos, filosofar y producir o saper. Ta os materialistas, no bi ha mas que materia y o funcionamiento d'o mundo no puet estar comprendito mas que partindo d'aquello que ye u será observable. Ye allora o prencipio fundamental d'o desarrollo d'os conoiximientos cientificos, en un sentito amplo, a on que reside o nuclio d'o materialismo.

A oposición ye radical con Parmenides, Platón, os estoicos, dimpués os pais cristianos y, a la fin, con o ideyalismo alemán de Kant y Hegel, ta os cuals o mundo verdadero y perfecto existe difuera de tota materia y de tota realidat observable: a verdat d'o mundo no puet meter ficacio mas que en o pensamiento; a realidat tanchible u a materia no ye mas que una representación y una aproximación imperfecta d'a verdat. Ista diferencia fundamental que existe dende l'antigüidat puet entender-se como a distinción irreductible entre a corrient ideyalista y a corrient materialista.
Politeísmo

O **politeísmo** (d'o griego *poly + theoi*: *muitos dioses*) ye a creyencia de que bi ha muitos dioses, u divinidatz. Ye una forma de relichión que reconoixe diversas divinidaz, alto u baixo independients entre ellas. O termin fue inventato por Filón d'Aleixandría en o sieglo I, si bien designa una realidat muito mas antiga, y ye l'oposato a o monoteísmo.

A gran mayoría d'as relichions son politeístas, encara que o total de creyents d'as tres grans relichions monoteístas, as que dicen que nomás bi ha un Dios, actualment supera o numero de fiels d'istas. As divinidaz politeístas gosan tener un vinclo muit dreito con a naturaleza, as actividaz d'a vida cotidiana u os ciclos vitals (por un regular as divinidaz relacionatas con a muerte, o mas allá u os muertos tienen una gran relevancia), que contrastan con a dimensión eminentment transcendent d'o monoteísmo.

A propagación d'o concepto apareixe antis d'a existencia d'as relichions monoteístas. De feito, as relichions antigas tenioron un component muit politico, y existioron grans panteons de deidaz asociatas con as tradicions de cada puesto. A mayoría de relichions antigas yeran politeístas, y teneban panteyons de dioses tradicionals, a sobén acumulatos mientres sieglos d'intercambeyos culturals y d'experiencias. As relichions politeístas actuals incluyen o hinduismo, o xintoísmo, bellas formas de wicca (una relichión neo-pagana establita por Gerald Gardner en 1930), o vudú, y l'asatrú. O budismo, o hinduismo, y bellas relichions neo-paganas son politeístas en a mida en que se tracta d'una filosofía teolochica de referencia d'un miembro. Bels estudiosos chudieus y islamicos veyen a doctrina cristiana d'a trinidat relacionata con o politeísmo, un concepto que os cristianos, por un regular, refusan enerchicament; o mesmo s'escayece en relación con os diferents santos d'o Cristianismo.

Cuan se creye en diversos dioses pero un d'éls destaca por dencima d'a resta, se parla d'enoteísmo. Bels cultos enoteístas rematoron estando monoteístas con o paso d'o tiempo. Os dioses principals de cada panteyón gosaban estar emparentatos.

## Se veiga tamién
* Politeísmos indoeuropeus.

## Referencias
Chupiter

O termin **Chupiter** puet referir-se a:
* **[[Chupiter (planeta)|Chupiter]]**, a cinquena y amás gran planeta d'o Sistema Solar;
* **[[Chupiter (mitolochía)|Chupiter]]**, o dios principal d'o panteón mitolochico romano;
* A **[[KV 551|sinfonía nº 41 ''Chupiter'']]**, composata por Wolfgang Amadeus Mozart;
* **«Chupiter, o portiador de l'alegría»**, un d'os movimientos que fan parti d'a suite ***[[The Planets|Os planetas]]***, composata por Gustav Holst;
* ***[[Chupiter y Antíope]]***, una pintura de l'artista italiano Antonio Allegri da Correggio;
* **[[Columna de Chupiter]]**, un tipo de molimento erichito en tiempos de l'Imperio Romano.
* **[[Bristol Jupiter]]**, un motor radial aeronautico d'os anyos '20 y '30.
Marte

O termin **Marte** (en aragonés medieval **Mars**) puet referir-se a:

* **[[Marte (mitolochía)|Marte]]**, o dios d'a guerra seguntes a mitolochía romana;
* **[[Marte (planeta)|Marte]]**, a cuatrena planeta d'o sistema solar;
* **[[Marte (Velázquez)|Marte]]**, un cuadro también dito **Descanso de Marte** d'o pintor espanyol Diego Rodríguez de Silva y Velázquez.
Mercurio

O termin **Mercurio** fa referencia a cuantos articlos:

* **[[Mercurio (planeta)|Mercurio]]**, a planeta d'o Sistema Solar mas amanata a lo Sol;
* **[[Mercurio (mitolochía)|Mercurio]]**, o dios d'o comercio, a explicativa y os ladrons en a mitolochía romana, homologo d'o dios griego **Hermes**;
* **[[Mercurio (elemento)|Mercurio]]**, l'elemento quimico de numero atomico 80 y simbolo **Hg**, tamién conoixito tradicionalment como **archent vivo**;
* **[[Quicksilver|Mercurio]]**, un personache de ficción creyato en 1964 que apareixe en cómics de Marvel Comics, tamién conoixiu en anglés como **Quicksilver**;
* **[[Mercurio (cómic)|Mercurio]]**, un personache de ficción cryeato en 2003 que apareixe en cómics de Marvel Comics, conoixito en anglés como ***Mercury***;
* **[[Mercurio (grupo)|Mercurio]]**, un grupo musical mexicano d'o chenero pop establito en 1995.
Neptuno

O termin "**Neptuno**" puet referir-se a os siguients articlos:

* **[[Neptuno (planeta)]]**, a ueitena planeta d'o sistema solar;
* **[[Neptuno (mitolochía)]]**, o dios d'as mars y os tierratremos seguntes a mitolochía romana;
Demostración matematica

:*Ta atros usos d'o termin se veiga *'demostración**.''
Una **demostración matematica''' ye una succesión coderent de pasos que, prenendo como verdadero un conchunto de premisas ditas hipotesis, permite asegurar a veracidat d'una tesi. Istos pasos deben estar fundamentatos en l'aplicación de reglas de deducción (fundatos ya sía en axiomas u en teoremas anteriorment contrimostratos u en reglas basicas de deducción d'o sistema en cuestión). O feito de no conoixer denguna demostración d'un teorema no significa que no sía verdat; nomás a demostración d'a negación d'iste resultato significa que ye falso.

Encara que por un regular no existe un procedimiento unico de demostración de teoremas, sí existen diferents tipos de demostracions que son emplegatos a ormino en matematicas:

* Demostración por contraposición
* Demostración por reducción l'absurdo, y como caso particular, descenso infinito
* Inducción matematica
** Inducción fuerte

D'atra man, atamas de l'alto grado de intervención humana necesario ta fer una demostración, tamién existen tecnicas computacionals que permiten fer demostracions automaticas, notablement en o campo d'a cheometría euclidiana.
Yellowcard

**Yellowcard** ye un grupo musical de pop punk orichinario d'a ciudat de Jacksonville, Florida, en Estaus Unius, creyato en 1997. Os suyos miembros son Ryan Key, Sean Mackin, Ryan Mendez y Longineu W. Parsons III.

## Discografía
### Discos

### Singles

## Referencias

## Vinclos externos
*  Pachina web oficial.
Saturno

O termin **Saturno** puet referir-se a:

* **[[Saturno (mitolochía)|Saturno]]**, o dios de l'agricultura en a mitolochía romana.
* **[[Saturno (planeta)|Saturno]]**, a seisena planeta d'o Sistema Solar, caracterizata por o suyo sistema de aniellos visibles.
* ***[[Saturno devorando a un hijo]]***, un olio pintato por l'artista aragonés Francho de Goya.

## Se veiga tamién
* Saturn
Urano

O termin **Urano** puet referir-se a:

* **[[Urano (planeta)|Urano]]**, a setena planeta d'o sistema solar.
* **[[Urano (mitolochía)|Urano]]**, un dios d'a mitolochía griega.
* **[[Urano (escultura)|Urano]]**, una escultura de l'artista aragonés Pablo Gargallo de 1933.
* **[[Operación Urano]]**, una maniobra militar d'a Unión Sovietica en o Frent Oriental mientres a Segunda Guerra Mundial.
* ***[[Uranus]]***, una cinta de 1990 protagonizata por l'actor Gérard Depardieu.
Newton

**Newton** puet referir-se a:
## Personas
* **Sir [[Isaac Newton]]** cientifico, filosofo e matematico anglés.
* **[[Alfred Newton]]**, zoologo britanico.

## Fisica
* **[[Leis de Newton]]**: tres leis d'a dinamica enunciatas por **Sir Isaac Newton**.
* **[[Newton (unidat)]]**: unidat de fuerza en o Sistema Internacional d'Unidaz.
* **[[Disco de Newton]]**.
* **[[Enfriamiento newtoniano]]**: lei que explanica os cambios de temperatura a cierta temperatura ambient.

## Astronomía
* **[[(8000) Isaac Newton]]**: asteroide nº 8000 d'a serie *(1986 RL<sub>5</sub> )*.
* **[[cráter de Newton (Luna)|Newton]]**: cráter d'a Luna de 82 x 82 km y una altaria de 8000 metros, formación muit intresant situato en λ=16º9 E y φ=76º7S. Schröter li dió lo nombre en 1802. Langreanus l'eba asignato o nombre de Frederick D. Holsat, que fue ignorato.
* **[[Newton (cráter marciano)|Newton]]**: cráter de Marte de 300&nbsp;km de diametro
* **[[XMM-Newton]]**: Observatorio Espacial de rayos X lanzato por l'ESA

## Matematicas
* Metodo de Newton
* Binomio de Newton

## Cheografía
* **[[Newton (Massachusetts)]]**
* **[[Newton (Abertawe)]]**
* **[[Newton (Utah)]]**
Galitzia Oriental

**Galitzia Oriental** ye una rechión historica situata en o cabo occidental d'Ucraína, con capital en Lviv. Ha perteneixito historicament a Polonia y Austria y os polacos formaban una parte important d'a suya población dica a ocupación sovietica que siguió a la Segunda Guerra Mundial.

## Historia

En a historia d'Ucraína, Galitzia Oriental ocupa un puesto important. O prencipau de Halicz, (d'on vien o nombre de Galitzia) estió refuchio d'una part d'a elite de Kiev (clerigos, hombres de letras y comerciants) dimpués d'a invasión mongola.

Os polacos l'anexionoron baixo o nombre de Rusia Roya, y Lviv en yera a capital. Por o primer reparto de Polonia (1772) Galitzia pasó a Austria. O movimiento nacionalista ucrainés se desembolicó en o sieglo XIX baixo os autriacos en uns tiempos en os que en l'Imperio Ruso esto yera imposible.

En 1914 i habió una ocupación rusa temporal en a que as manifestacions de cultura ucrainesa fuoron reprimitas (os rusos veyeban en Galitzia Oriental o "Piamont d'Ucraína"). Prohibioron os periodicos, zarroron escuelas y deportoron ta Rusia a lo metropolitano greco-catolico.

En o periodo d'entreguerras tornó a fer parte de Polonia, pero fue adhibita a la URSS en 1939 y dimpués a lo *[[Generalgouvernement]]* en 1941, pa dimpués ser reocupata por os sovieticos. En 1946 se produció a represión Stalinista y a prohibición d'a ilesia uniata.
Teoría

Una **teoría** (d'o griego *θεωρία*)  ye una hipotesi complexa y coderent con un gran numero de confirmacions. Manimenos, una teoría no necesariament ye cierta, porque siempre se pueden fer experiencias u observacions que contrimuestren a suya falsedat.

Una teoría puet conducir a la formación d'un modelo cientifico.

## Referencias
Camelus

***Camelus*** ye un chenero formau por dos especies de mamifers grans de zonas aridas d'Asia y Africa que destacan por tener chepas en a lomera on acumulan substancias de reserva. A especie orichinaria d'Arabia, o *[[Camelus dromedarius]]* (u dromedario), en tien una, y a especie d'Asia Central, *[[Camelus bactrianus]]* (u camello) en tien dos.

A leit de camella, ye utilizada pa consumo humano bien per medio de inchestión directa u a suya transformación en yogurt u una mena de cuallada. Ha estau utilizada prencipalment por tribus nomadas d'os disiertos africanos y en Orient Meyo prencipalment en países arabes. En l'actualidat, a industria de leit de camello ha creixiu en Australia y os Estaus Unius como una alternativa ecolochica a la producción de leit de vaca, pus o camello ye millor adaptada a las rechions aridas que la vaca, anque tien mayor coste de producción y un alto pre, per lo que o suyo consumo se produz en arias con personas con un poder adquisitivo meyo-alto.

## Especies
As solas dos especies vivas d'o chenero *Camelus* en l'actualidad son o dromedario (*Camelus dromedarius*),  o camello (*Camelus bactrianus*).

* *[[Camelus bactrianus]]*, conoixiu como camello.
* *[[Camelus dromedarius]]*, conoixiu como dromedario.
* *[[Camelus gigas]]* †.
* *[[Camelus hesternus]]* †.
* *[[Camelus kujalnensis]]* †.
* *[[Camelus sivalensis]] †.

O camello ha dau nombre a un recipient en aragonés, a "[[gamella]]", y de feito en o *Libro d'as Marabillas d'o Mundo* podemos leyer *gamello* (*casas de cueros de gamellos, los cuales maduran y emblandescen*). En aragonés tamién bi ha mencions a camellos en a [[literatura alchamiata]]. En o *Libro d'el Trasoro* dedican o capítol 180 a los camellos:


== Bibliografía ==
* ISBN 0-19-211579-0
* [http://www.fao.org/DOCREP/003/X6528E/X6528E00.htm#TOC *Camels and Camel Milk*. Informe d'a FAO de 1982 en o sitio web d'as Nacions Unitas].
*  ISBN 0-582-77512-4

== Vinclos externos ==

*  [http://www.qatarvisitor.com/index.php?cID=412&pID=1217&pName=qatar-camels *Camels: God's Gift to the Bedouin''] .
*  Livius.org: Camellos y dromedarios.
Atorella

**Atorella** estió un despoblau medieval aragonés de l'este de la provincia de Teruel cerca de la muga con lo Reino de Valencia.

## Cheografía
Bel autor lo situa en l'actual parache de *La Tosquilla*, en lo termin municipal de La Iglesuela entre la sierra de las Defesas y lo suyo sarrau la loma d'el Pinar.

Cuan en l'anyo 1194 lo rei Alifonso II donó Villar Luengo a la Orden de lo Santo Redentor nombró uns *Pinos de Atorela*:

En un texto de 1265 de l'archivo d'aldeyas de la Comunidat de Teruel se nombra "Posadas de Atorella" como un termin de Mosqueruela:

Bi ha mencions a Atorella que se refieren probablement a unatro nuclio despoblau. Se fa mencion d'un microtoponimo *Atorella* en la delimitación de termins d'Exerica (1261), estando Atorella por tanto cerca d'Albentosa y Manzanera. Poco dimpués que Exerica fuese deseparada de lo territorio de Teruel en 1261, en mayo de 1261 los teruelanos preboron d'ocupar atros territorios que como Atorella teoricament lis correspondeban. Con esta intención nombroron mayordombres pa repartir tierras entre los repobladors que i ninvioron pa asegurar la suya posición. D'acuerdo con l'orden d'enumeración esta Atorella yera la de cerca d'Albentosa y Manzanera:

## Historia
Bi ha referencias escritas que Chaime I d'Aragón estió en "Posadas de Don Atorella" de camín ta Valencia. En la suya *Crònica* se'n fa mención:

## Referencias

## Bibliografía
* José Francisco Casabona Sebastián, Eduardo Gargallo Monforte: *Mosqueruela: Guía de monumentos, paisajes, fiestas y servicios turísticos*, Instituto de Estudios Turolenses, Teruel, 1999.
* Antonio Gargallo Moya: *El Concejo de Teruel en la Edad Media* volumen I. Instituto de Estudios Turolenses, 1997
* Enric Guinot: *Els límits del regne, el procés de formació territorial del País Valencià medieval (1238-1500)*. Edicions Alfons El Magnànim. 1995.
Tercera División d'Espanya - Grupo XVI (2003/04)

La **temporada d'a [[Tercera división espanyola]] 2003/04 (grupo 16)** de fútbol prencipió lo 31 d'agosto de 2003 y remató lo domingo 30 de mayo de 2004.

## Clasificación

**Pts** = Puntos; **Ch** = Partius Chugaus; **G** = Partius Ganaus; **E** = Partius Empataus; **P** = Partius Perdius; **GF** = Gols Anotaus; **GC** = Gols Recibius

## Veyer tamién
*Temporadas d'o grupo aragonés d'a Tercera División d'Espanya (fútbol)
*Organización d'o fútbol en Aragón
Griego helenistico

O **griego helenistico** ye a evolución d'o griego clasico enta os primers anyos d'a era cristiana. Bels cambios foneticos y formas de bels dialectos griegos y a eliminación de particularidaz dialectals de l'aria d'Atenas conducioron a la formación d'a *hê koinê* u "luenga común" griega. O griego helenistico estió chunto con o latín una d'as dos luengas oficials de l'Imperio Romano, y yera como escribiba a chent culta d'Aleixandría y Costantinoble. O griego helenistico sufrió bels cambios en l'Alta Edat Meya que conducioron a la formación d'o griego bizantín.

## Fonolochía
Bi ha cualques cambios foneticos en relación con o griego clasico:
* O grupo -tt- d'o griego atico ye cambiato por o grupo -ss- en griego helenistico:
** *Tettares* ("cuatre") > *tessares*.
** *Glo:tta* ("luenga") > *glo:ssa*.
* O sistema vocalico d'o griego clasico se simplifica. As antias *ei* (ei), *i* (i), e: (h) evolucionan totas foneticament ta [i]; *ai* (ai) monoftonguiza en [e] y oi (oi) monoftonguiza en [y] confundindo-se con u [y]. Con respecto a los diftongos *au* y *eu* evoluciona enta [f] o [v]. En griego clasico se diz *autós*, en griego moderno *aftós* "él". Estos cambios, chunto con a perda d'o contraste entre vocals luengas y breus orichinan un conchunto de 6 vocals: *a* (a), *e* (e, h), *i* (i), *o* (o, w), *u* (ou), *ü* [y] (u).
* Fricativización d'as oclusivas aspiratas: ph > [f], th > [q], kh > [x].
* Perda de l'aspiración inicial h- que s'enfeblix y deixa de pronunciar-se, y dz se reduce ta [z].

O taller de traductors y escribanos de Chuan Ferrández d'Heredia precisaba de conoixedors de griego clasico y griego helenistico. L'equipo d'Heredia teneba como parlant nativo d'o griego bizantín a Dimitri Calodiqui, que traduciba dende o griego clasico y o griego helenistico a lo griego bizantín.

## Vinclos externos
* https://web.archive.org/web/20021003010204/http://www.geocities.com/linguaeimperii/Greek/koinegreek_es.html
Fuerza

En fisica, una **fuerza** (d'o latín *< fortia*) (a sobén simbolizata como **F**) ye una acción que prevoca una perturbación en a cantidat de movimiento d'un cuerpo. O vector suma de totas as fuerzas que actúan sobre un cuerpo, a fuerza neta u *fuerza resultant*, ye proporcional a l'acceleración y a la masa d'o cuerpo. En un cuerpo amplo una fuerza tamién puet causar rotación, deformación u cambios de presión. Os efectos rotacionals son determinatos por o momento, mientres que a deformación u o cambio de presión son determinatos por a tensión mecanica que creyan as fuerzas. Matematicament, a fuerza neta ye identica a lo ritmo de cambio en o tiempo d'a cantidat de movimiento d'o cuerpo sobre o que actúa. En tanto que a cantidat de movimiento ye un vector (tien una magnitut y una dirección), a fuerza tamién será un vector.

## Notas


## Referencias

## Bibliografía
*  Joaquim Agulló i Batlle, *Mecànica de la partícula i del sòlid rígid*, Publicacions OK Punt, Barcelona, 1995, ISBN 84-920850-0-2.
*  Landau & Lifshitz: *Mecánica*, Ed. Reverté, Barcelona, 1991. ISBN 84-291-4081-6.

## Vinclos externos
Acer

Os **acirons**, **escarrons** u **escarroneros** () son l'unico chenero d'árbols y arbustos  en a familia Aceraceae, con 18 especies compresas.

Os acirons se fan reconoixer per as suyas fuellas oposatas en a branca, palmato-lobulatas (ixo ye, como las d'a platanera) anque en cualques especies (y variedaz) ixa lobulación d'o limbo foliar puet dica fender-se tanto que en independice os lobulos, en fendo que la fuella se torne composata. As flors son regulars, pentameras, y brostan fendo racemos, corimbos u umbelas, y les i amaneixen a prencipios d'a primavera, en cualques especies dica d'antes que no las fuellas, estando muit chicotas cadaguna d'ellas. As simients tienen un imbolucro fimbroso que forma una unica ala que las fa d'estar planaderas cuan cayen de l'árbol, en fendo una caita carateristica en a que chiran en espiral. Ixe tipo de fruitos se conoixen en botanica como *[[samara]]s* y se fan muit apreciatos per a mainada, que os gosan culler ta chugar, en os puestos a on que estes árbols i abundan. Os acirons producen una grandisma cantidat d'ixas simients voladeras.

En Europa se'n troba especies con distribución submediterrania, estando en Aragón una especie que s'asocia de maniera anisolata en metat d'as caixigosas mas que no fendo parte de formacions propias. Abunda en os semontans y las sierras, anque la suya presencia ye escarsa en as vals d'o Pireneu axial. Comparte con os caixigos as preferencias climaticas y biotopicas, anque tiene mes tendencia que no éstes de creixer en os pocins mas que no en as solanas d'a montanya. Ye carateristica la enviesta d'estes árbolsa/arbustos en l'agüerro, per as colors royas y amariellas tan vitariscas que gosan manifestar en ixa estación, que els fan d'envistar-se d'entre las formacions d'altras especies que els acompanyan, como los ditos caixigos.

"Acirón" en belsetán significa tanto l'arbol d'o chenero *Acer* como a suya fusta, y en aragonés de Larrés y Cartirana ye sinonimo de *biscalera*, "o trallo mes alto en o tarabidato d'o tellato".

## Especies representativas
* *[[Acer buergerianum]]*
* *[[Acer campestre]]*
* *[[Acer cappadocicum]]*
* *[[Acer circinatum]]*
* *[[Acer cissifolium]]*
* *[[Acer davidii]]*
* *[[Acer ginnala]]*
* *[[Acer glabrum]]*
* *[[Acer granatense]]*
* *[[Acer grandidentatum]]*
* *[[Acer griseum]]*
* *[[Acer japonicum]]*
* *[[Acer leucoderme]]*
* *Acer macrophyllum*
* *[[Acer miyabei]]*
* *[[Acer monspessulanum]]*
* *[[Acer negundo]]*
* *[[Acer nigrum]]*
* *[[Acer opalus]]*
* *[[Acer palmatum]]*
* *[[Acer pennsylvanicum]]*
* *[[Acer pentaphyllum]]*
* *[[Acer platanoides]]*
* *[[Acer pseudoplatanus]]*
* *[[Acer rubrum]]*
* *[[Acer rufinerve]]*
* *[[Acer saccharinum]]*
* *[[Acer saccharum]]*
* *[[Acer sempervirens]]*
* *[[Acer shirasawanum]]*
* *[[Acer spicatum]]*
* *[[Acer tataricum]]*

## Notas


## Referencias

## Vinclos externos
Griegos (desambigación)

**Griegos** puet estar:
***[[Griegos]]**, os habitants de Grecia u chent orichinaria d'este país y de luenga y cultura griega.
***[[Griegos (Teruel)|Griegos]]**, un municipio aragonés d'a Sierra d'Albarracín (Teruel).
Acer campestre

L**'acirón blanco**
**illón** ( L., 1758) ye una especie d'acirón que habita puestos humidos, estando la que mes abunda en Europa Central y Europa Atlantica sin de necesidat de creixer en puestos altos (se i troba en as planas y tierras baixas) pero que en a Europa meridional y mediterrania se circunscribe en as rechions de montanya. En os Pireneus espanyols se'n i gosa trobar eixemplars anisolatos en as caixigosas y faberas con cierta frecuencia, pero en a tierra baixa aragonesa ye una especie que tansament se i troba.

En Aragón le se i sole decir acirón u escarroner coma toz os árbols y arbustos d'o suyo chenero, sin fer-ne garra destinción con un adchectivo que l'acompanye. Nomás en a localidat benasquesa de Castillón de Sos se i ye puesto replegar un adchectivo, que ye "asirón bllanco", anque una eventual cheneralización d'ixe adchetivo en aragonés ofreixeriba muitas dubdas.

## Galería d'imáchens

Imachen:Acer campestre 006.jpg
Imachen:Acer campestre textura del tronco.jpg|Crosta.
Imachen:Acer campestre 001.jpg|Fuellas.
Imachen:Acer campestre seeds 01 by Line1.JPG|Samaras.


## Vinclos externos

## Notas


## Referencias
Acer granatense

***Acer granatense*** (o suyo nombre cientifico significa, literalment, «acirón de Granada») ye una especie d'acirón tipica d'o levant peninsular, sobre tot en o sector sud-este, que tamién se troba en as montanyas de l'Atlas y en Mallorca. A clasificación d'esta especie no tiene acceptación per toz os botanicos, y beluns la consideran una subspecie d**[[Acer opalus]]'', con o nombre d****Acer opalus granatense***.

== Acerals d*'Acer granatense* ==
Acerals d' *Acer granatense*, en trobamos en as zonas alteras mes orientals d'a [[sierra de Gúdar]] y as suyas estribacions enta lo [[Mayestrato]], paraches on que la continentalidat ye menos acusata. Son en altarias entre os 1200 y 1600 m, a on i resisten millor a sequedat ambiental, igual como os [[Tilia|tilers]] u os [[urmo]]s de montanya, rechenerando-se bien en os [[paco]]s d'os [[pinar]]s de montanya de [[pin royo]], menos a on que bi ha [[Pinus nigra|pin nasarro]], y comparte puesto con o caixico *Quercus faginea*, como esdevién en a [[Tosquilla]]. Tamién bi ha acerals d*'Acer granatense* en os [[Puertos de Beceit]], una d'as mugas septentrionals d'esta especie.

Arbolez comuns en os acerals son *Sorbus aria*, *Corylus avellana*, y a vegatas *Ilex aquifolium* y *Taxus baccata*.

A orla arbustiva ye d'especies desichents como *Viburnum lantana*, *Crataegus monogyna*, *Amellanchier ovalis*, *Lonicera xylosteum*, *Ribes alpinum*, *Juniperus communis*, *Rosa canina*, *Rubus ulmifolius*, *Prunus spinosa*, *Rhamnus saxatilis*, etc...

As masas d*'Acer granatense* ocupan por un regular suelos profundos y humidos que l'ombre ye desforestatos ta creyar pratos. O millor [[aceral]] de Gúdar (lo un d'o barranco de las Torres entre [[Nogueruelas]] y [[Linars de Mora]]) ye en un [[suelo]] profundo y humido.

Selvetas mes redueitas pero con árbols de grant mida de dica 50&nbsp;cm de diametro son os d'o [[Molín de las Truitas]] en [[Mosqueruela]] y lo un d'o Barranco de los Arenazos en [[Linars de Mora]].

==Vinclos externos==
 [http://waste.ideal.es/arce.htm *Acer opalus* spp. *granatense''].
Acer negundo

L**'acirón de fuella fendita**, **acirón de fuella de fraixín** u **negundo** () (L.) ye una especie d'acirón demanada de Nortamerica que a sobén se troba en parques y chardins d'Europa.

Gosan creixer dica fer 10 u 20 metros d'altaria, con brancas verdas. As fuellas son pinnadas, composadas con 5 foliolos d'entre 6 u 10&nbsp;cm cadagún, con una lonchitut total d'a fuella d'entre 12 e 25&nbsp;cm. Son a sola especie d'o chenero *[[Acer]]* con fuellas composadas de tants foliolos. As flors amaneixen chuntas de 10 dica 30 en cada racemo, que fa de 10 dica 20&nbsp;cm de lonchitut total. As simients son samaras, ixo ye, planaderas, como en toz os acirons.

En comparanza con a resta d'especies en o chenero *Acer*, esta especie ye la sola dioica, ixo ye, que existen árbols de sexo masculín y altros árbols que el tienen femenín.

### Imáchens

Imachen:Acer negundoAA.jpg
Imachen:Acnegundo.jpg|Samaras.
Imachen:Acer negundo (2).jpg|Flors masculinas.
Imachen:Acer-negundo-09-01-2008-100.jpg|Tranco.


## Referencias

## Vinclos externos
Acer opalus

L**'acirón chico** u **escarroneta** () (Mill.) ye una especie d'acirón de chicot porte, que habita en o sud-ueste d'Europa, dende Italia dica Portugal, arribando en norte dica lo sud d'Alemanya. Habita se forma isolada en selvas a on que i predominan altras especies, como per eixemplo en faberas y caixigars, sobre tot en as zonas de montanya de tot ixa rechión d'o viello mundo a on se i troba. En Aragón, se'n gosa trobar en abundancia en o os semontanos d'o Pireneu y Prepireneu (sierras interiors y exteriors d'ixa cordelera) pero penetra tamién de forma esporadica en as vals axials, como ye fácil d'albirar cuan, en plegando l'agüerro, as fuellas se les posan amariellas y se fan tan visibles en metat d'as selvas d'altras especies.

*Acer opalus* ye un arbolet chicot, que no gosa creixer dica os 20 metros d'altaria. As fuellas son simples, de color verda y de 7-13 com de luengo per 5–16&nbsp;cm d'amplo. A crosta ye clareta, en color grisa en as parz viellas, y rosata en as chóvens. Fa la florata d'antes que no i brosten as fuellas, a principios d'a primavera, y las flors son chiquetas y amariellas. O fruito no ye si que una samara como en totas as especies d*'[[Acer]]*.

### Imáchens

Imachen:Acero di Ungheria- San Quaranta di Tortora Foto Tronco 01.JPG|Tranco.
Imachen:Acer opalus 01 by Line1.JPG
Imachen:Flowering plants BCP 017.JPG|Flors.
Imachen:Acer opalus a.JPG|Fuellas.


## Referencias

## Vinclos externos
Acer platanoides

L**'acirón noruego** () (L.) ye una especie d'acirón natural d'Europa Central, Asia la Chica y lo Caucaso. En a Peninsula Iberica se troba restrinchita en as vals y foces d'o Pireneu, estando-ie dica en ixes lugars muit escasa.

Ye un árbol de grans dimensions, puede fer dica 35 metros d'altura, anque en Espanya no creixe tanto. Habitan en suels prefundos y humidos, a on que i puede trobar nutrients, tepicament apareix en chunto con fayos y caixicos, estando mes tanso que no aquels y vivindo de regular de forma isolada en as selvas que ixas especies composan. As fuellas son simples y palmatas, con as laderas muit dentatas (a la contra que altras especies d*'[[Acer]]*). Os fruitos son samaras como en toz os acirons.

## Imáchens

Imachen:Spitz-Ahorn (Acer platanoides) 1.jpg
Imachen:Acer-platanoides-total.JPG
Imachen:Acer platanoides in autumn colors.JPG|En agüerro.


Imachen:Vaahtera syysasussa.jpg
Imachen:Maple leaf.jpg|Fuella.
Imachen:Acer fg01.jpg|Florata.


Imachen:Acer platanoides 001.jpg|Flors.
Imachen:Maple seed pods Fcb981.JPG|Samaras.


## Referencias

## Vinclos externos
Acer pseudoplatanus

L**'acirón sicomoro** u **platano falso** () (L.) ye una especie d'acirón natural d'o centro y sud d'Europa, anque en Espanya no i penetra so que per o Pireneu y la Cordelera Cantabrica, puestos don que i habita en o piso montano. Como pasa con as altras especies d*'Acer*, os acirons *A. pseudoplatanus* no gosan formar selvas propias, si no que viven espardidos d'entre las formacions d'altras especies, p. ex. achustatos con caixigosas u faberas.

Esta especie se presenta coma árbol de grans dimensions (dica 30 metros), con as ramas obiertas que ixarramican a cabeza de l'árbol, y la crosta grisa y plana, que s'esnafra sola. As fuellas son simples y palmatas, sin as dients que tiene *[[Acer platanoides]]*. Os fruitos son samaras.

## Galería d'imáchens

Imachen:Acer pseudoplatanus infloresc kz.JPG|Flors.
Imachen:Acer pseudoplatanus MHNT.BOT.2004.0.461.jpg|Samaras.
Imachen:Acer pseudoplatanus5 ies.jpg|Samaras.
Imachen:Bark of an old Sycamore.JPG|Crosta.
Imachen:Acer pseudoplatanus 004.jpg


## Referencias

## Vinclos externos
Alfabeto griego

L**'alfabeto griego** (en griego: Ελληνικό αλφάβητο) ye un conchunto u repertorio de 24 letras que s'ha feito servir ta escribir a luenga griega dende los sieglos IX u VIII aC. Ye lo primer alfabeto en o sentiu estricto d'o termin, ye decir, un sistema d'escritura con caracters diferents ta cada letra vocal y cada consonant. Actualment se fa servir ta escribir o griego moderno y tamién ta designar unidaz de diversos tipos (en matematicas, fisica, astronomía, etc.). Ye l'antipasau de l'alfabeto latino y de l'alfabeto cirilico, entre d'atros.

## Vinclos externos
Temporadas d'o grupo aragonés d'a Tercera División d'Espanya (fútbol)

O **grupo aragonés** d'a Tercera División d'Espanya de fútbol ye o grupo exclusivo d'a citada categoría en a que s'encuadran unicament conchuntos aragoneses. Antis mas toz os clubes d'Aragón compitían en grupos distintos con equipos bascos, navarros, riojanos, castellanos o valencianos, dependiendo d'a cercanía. O grupo exclusivament con equipos aragoneses s'establió en a temporada 1986/87 aon i yeran encuadratos en o Grupo XVI, dica la 2005/06. Actualment os aragoneses i son en o Grupo XVII dende a temporada 2006/07.

## Anyos 2010

## Anyos 2000

## Anyos 1990

## Anyos 1980

## Veyer tamién
*Tercera División d'Espanya (fútbol)
*Tercera División d'Espanya (fútbol) - Grupo XVII
*Organización d'o fútbol en Aragón

## Vinclos externos
* Resultatos historicos d'o fútbol espanyol
* Resultatos d'a Tercera División. Grupo aragonés en ResultadosFútbol.com
Alfabeto cirilico

L' **alfabeto cirilico** ye un alfabeto emplegato ta escribir seis luengas eslavas (ruso, ucrainés, belarruso, serbio, macedonyo y bulgaro), asinas como atras luengas de Rusia y atros miembros de (u relacionatos con) l'antiga Unión Sovietica, como lo tartaro (una luenga turquica) u l'udmurt (una luenga finougrica). Apareixe entre os sieglos IX-X a partir de l'alfabeto griego, feita por Sant Cirilo (de qui en prenió o suyo nombre) y Sant Metodio, santos bizantins evanchelizadors d'os pueblos eslaus d'os Balcans.

As normas de transliteración d'o cirilico a l'alfabeto latino son diferents seguntes a luenga d'orichen y a luenga de destino. Asinas, por eixemplo, l'apellito ruso Меньшов se puet transliterar como *Menchov* (aragonés, portugués, francés), *Menshov* (anglés, castellano), *Menschow* (alemán) u *Mensjov* (neerlandés).

L'alfabeto ye oficial en diversas organizacions. Con a dentrata de Bulgaria en a Unión Europea l'1 de chinero de 2007, o cirilico se convirtió en o tercer alfabeto oficial d'a UE, chunto a l'alfabeto latino y o griego.

## Caracters

## Se veiga tamién
*

## Referencias
Sorbus aria

A **moixera** u **mostallonero** (cientificament ***Sorbus aria*** (L., 1758)) ye una especie d'árbol de fuella caduca en o chenero *[[Sorbus]]*, d'a familia d'as Rosaceae, anque a sobén se manifiesta só que como arbusto. Tamién se diz **aliquera** y **bucera**.

Ye un árbol de chicota mida (no pasa d'os 14 metros d'altaria), con a crosta tierca de color blanquinosa. As fuellas son ovals, simples (ixo el fa diferent d'altras especies en o chenero *Sorbus*, que las i tienen composatas) cadaguna con l'envés de color blanca per a tomentosidat (cerruta, de pel) que tienen, que en conchunta con as flors (chiquetas y blancas) le dan a l'árbol un aspecto archentato (per ixo l'apelativo cientifico d' *aria*). Os fruitos («moixes» u «mostallons») tienen poca sabor, y fan a boca enfarinata cuan se minchan.

Ye la menos desichent d'as especies de *Sorbus* que sen puede trobar en Aragón, y per ixo ye la menos restrinchita a garra puesto concreto, podendo-se-ne trobar en totas as sierras fendo parte d'a flora tipica d'o mont mediterranio, dende lo nivel d'a mar dica os 1700 metros d'altitut. En os puestos mes hostils no gosa desarrollar-se dica l'estato d'árbol y se i manifiesta mes a sobén como arbusto. Ixa ye la presencia mes regular en Aragón. A madera, que ye de color royisca, la fa bien dura y per ixo ye una especie muit quiesta ta fer-ne ferramientas.

#### Imáchens

Imachen:Sorb-aria.jpg|Fuella.
Imachen:Sorbus aria a2.jpg|Flors.
Imachen:Sorbus aria-3420.jpg|Moixes.
Imachen:Wood Sorbus aria.jpg|Madera.


## Vinclos externos

## Notas


## Referencias
Sorbus aucuparia

O **buixortero** u **buixardero** ( (L., 1758)) ye una especie d'árbol de fuella caduca en o chenero *[[Sorbus]]*, d'a familia Rosaceae. Tamién se conoix como **cerollera borde**, **cerollera montesina**, **potrimallero** u **abesurt**

Ye una especie de mida meyana (no gosa pasar t'alto d'os 15 metros), que se troba en puestos humidos de tot Europa, dende las landas d'Islandia y Escandinavia dica la Mediterrania, arribando enta Siberia per l'este.

As fuellas son composatas, imparipinnatas (numer impar de foliolos) con d'entre 9 y 15 foliolos que tienen as laderas aserratas y fan dica 9&nbsp;cm de lonchitut. Fa la florata en primavera, y os fruitos (ditos «cerollas» como muitos altros de pareixitos) fan d'entre 4 y 8 mm de diametro. Brostan en carrazos de muitos lulos chuntos, que mientres se guadan alto en l'árbol s'envistan de luent per a color tan roya que gosan tener. A crosta ye mes clara de color que no en altras especies d'o suyo chenero, y se pareix relativament en a d'as cereseras domesticas.

## Fitonimia
En muitos lugars de Ribagorza se i documenta tamién o nombre «*bixortera/o*», en Sobrarbe oriental (val d'a Cinca y afluents) se i conoix como «*pixortera*», y «*bixordera/o*» en l'alta val de l'Ara (se veiga la curiosa equivalencia d'entre estas dos, la una estando la versión conservadera con as consonants oclusivas xordas intervocalicas que l'altra sonoriza). Ixa zaguera, a demés, pareix que troba la suya equivalenza en as parlas de mes ta ponient en as formas «*buxardera/o*» y relativas que se sienten per l'Alto Aragón occidental, que poderían estar un tremescluz d'a primera con o termino «*[[buxo]]*», que define una altra especie vechetal de tot diferent. En ansotano se documenta *aliquera*.

Existe tamién, como con toz os eixemplars de serberas, una denominación popular como «*[[cerollera]] borde*», que ye cheneral en tot lo territorio.

## Imáchens

Imachen:Pyracantha fruit - orange.jpg|Lulos.
Imachen:Sorbus aucuparia - flower.JPG|Flors.
Imachen:Sorbus aucuparia 2022 G1.jpg|Fuella y carrazo de lulos.
Imachen:Sorbus aucuparia b.JPG|Crosta.


## Notas


## Referencias
Sorbus

O chenero ***Sorbus*** perteneix a la familia d'as rosacias y tien una taxonomía complexa, comprendendo d'entre 100 y 200 especies d'árbols y arbustos (bels autors lo dividen tamién en subcheneros), que en Aragón se solen decir «cerolleras» de maniera inespecifica, pero que se'n conoix tamién a forma **serbera**. Tiene cualques especies presents en Europa y frecuents en as selvas caducifolias.

O numero exacto d'especies que comprende ye una incognita perque cualcuns d'os miembros d'o chenero  a sobén se troban reproducitos per apomixis (ixo ye, una forma de reproducción asexual que da plantas cheneticament identicas a la mai) que heban permeso de prener-ne prou «eixemplars tipo» como ta definir una especie seguntes que os criterios taxonomicos establitos; y tradicionalment s'han quiesto tractar como especies diferents anque en l'actualidat s'esté demostrando que no'n son.

Son especies que gosan habitar un espectro amplo de puestos, con suels humedos, en altituz dende lo nivel d'a mar dica os 2000 metros d'altitut, pero como se reproducen per dispersión d'as simients con os animals que se minchan o fruito, apareixen anisolatos, no formando nunca selvas propias. Os fruitos, tan caracteristicos, como lulos cuasi siempre royos u rusiencos, se dicen popularment cerollas (nombre inespecifico ta diferents tipos de fruitos) u mes propiament ditos serbas u serbos.

## Vinclos externos

## Referencias
Escritura chinesa

A **escritura chinesa** ye basata en l'uso d'os signos propios ditos **caracters chineses** (chinés 漢字 / 汉字, pinyin *hànzì*). Iste sistema d'escritura, d'orichen logografico y parellán en iste sentito a los sistemas maya y echipciano, ye un d'os rasgos mas distintivos d'a cultura chinesa. Bi ha mils de caracters que s'han emplegato mientres a lo menos tres mil anyos como forma escrita, y que fuoron adotatos tamién por atras luengas asiaticas, en particular o chaponés, o coreano y o vietnamita. Istos dos zaguers albandonoron cuasi de raso l'uso de caracters mientres a segunda metat d'o sieglo XX, mientres que en Chapón se continan emplegando os caracters, que se dicen kanji.

## Vinclos externos
Substantivo

Un **substantivo** (tamién **nombre substantivo** ta distinguir-lo de l'adchectivo) en gramatica tradicional ye a parti d'a oración que puet funcionar (con u sin d'articlo) como nuclio d'o subchecto d'a oración.

Os substantivos en aragonés son variables en chenero y numero, encara que en atras luengas como lo chinés os substantivos son invariantes. A mayoría d'as luengas conoixitas distinguen sistematicament entre substantivos y verbos, tenendo propiedaz formals diferents. Manimenos, ista distinción tampoco no ye universal, ya que bellas luengas como o náhuatl u as luengas salish como o lummi u o kalispel no pareixen distinguir consistentment entre as dos categorías y as formas que funcionan como substantivo también acceptan flexión verbal.

## Referencia